**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo, patvirtinto Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ 6.1 papunkčiu ir 7 punktu, atsižvelgdama į Rokiškio r. Pandėlio gimnazijos 2023 m. rugsėjo 11 d. prašymą Nr. SD-147 (1.15.) „Dėl garažo perdavimo patikėjimo teise“ ir Rokiškio senamiesčio progimnazijos 2023 m. rugsėjo 14 d. raštą „Dėl ilgalaikio turto perdavimo“ Nr. SD-136, Rokiškio rajono savivaldybės taryba nusprendžia:

1. Perduoti Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise bei apskaityti įstaigos balanse:

1.1 Rokiškio rajono savivaldybės administracijai, kodas 188772248, adresas: Sąjūdžio a. 1, Rokiškio m., šiuo metu Rokiškio r. Kamajų Antano Strazdo gimnazijos patikėjimo teise valdomą ir balanse apskaitytą, ilgalaikį materialųjį turtą ir trumpalaikį turtą pagal sąrašą (1 ir 2 priedai), kurio bendra įsigijimo balansinė vertė 2023 m. rugpjūčio 31 d. – 65445,91 Eur, turto bendra likutinė vertė 2023 m. rugpjūčio 31 d. – 2755,83 Eur.

1.2. Rokiškio r. Pandėlio gimnazijai, kodas 301843565, adresas: Panemunio g. 25, Pandėlys, Rokiškio r. sav., pastatą–garažą, adresas: Kraštinės g. 20, Pandėlys, Rokiškio r. sav., unikalus Nr. 4400-5605-2421, bendras plotas – 81,74 kv. m, kurio įsigijimo pradinė vertė 2023 m. rugsėjo 30 d. – 1627,95 Eur, turto likutinė vertė 2023 m. rugsėjo 30 d – 0,00 Eur, turto registravimo grupė – 1202200, finansavimo šaltinis – savivaldybės biudžeto lėšos.

1.3. Rokiškio kultūros centrui, kodas 191570541, adresas: Sąjūdžio a. 2, Rokiškis, Rokiškio senamiesčio progimnazijos patikėjimo teise valdomą turtą – pianiną ,,Ryga“, inventorinis Nr. 01380610, kurio įsigijimo balansinė vertė 2023 m. rugsėjo 30 d. – 327,27 Eur, turto likutinė vertė 2023 m. rugsėjo 3 d. – 0,00 Eur, turto registravimo grupė – 1202200, finansavimo šaltinis – savivaldybės biudžeto lėšos.

2. Skirti materialiai atsakingą už šio sprendimo 1.1 papunktyje nurodytą turtą Vytautą Stakį, Rokiškio rajono savivaldybės Jūžintų seniūnijos seniūną.

3. Įgalioti Rokiškio rajono savivaldybės administracijos direktorių, jo nesant – Bendrojo skyriaus vedėją Astą Zakarevičienę, pasirašyti sprendimo 1.2 papunktyje nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktą.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2023-09-28

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perduoti Rokiškio rajono savivaldybei nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono savivaldybės administracijai, Rokiškio r. Pandėlio gimnazijai ir Rokiškio kultūros centrui. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas nustato, kad išimtinė savivaldybės tarybos kompetencija yra sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.  Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad „savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka”. |
| 3. | Laukiami rezultatai | Efektyvus savivaldybės turto naudojimas. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Pertvarkius Rokiškio r. Kamajų Antano Strazdo gimnazijos vidaus struktūrą ir likvidavus Jūžintų skyrių, dalies ilgalaikio materialiojo turto ir trumpalaikio turto Rokiškio r. Kamajų Antano Strazdo gimnazija nebenaudoja, todėl siūloma turtą perduoti patikėjimo teise Rokiškio rajono savivaldybės administracijai ir skirti materialiai atsakingą Vytautą Stakį, Rokiškio rajono savivaldybės Jūžintų seniūnijos seniūną.  Rokiškio r. Pandėlio gimnazija prašo patikėjimo teise perduoti pastatą-garažą, kuris bus naudojamas gimnazijos transporto priemonėms laikyti. Siūloma sutikti perduoti ilgalaikį ir trumpalaikį turtą Rokiškio rajono savivaldybės administracijai bei pastatą-garažą Rokiškio r. Pandėlio gimnazijai, kad būtų užtikrintas efektyvus turto naudojimas  Rokiškio senamiesčio progimnazija savo veikloje nebenaudoja pianino Ryga, todėl prašo leisti perduoti Rokiškio kultūros centrui. Perdavus pianiną Rokiškio kultūros centrui, jis bus naudojamas Rokiškio kultūros centro Priemiesčio padalinyje Žiobiškyje. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |